छत्तीसगढ़ सरकार ने वित्त वर्ष 2018-19 में खाद्यान्न उत्पादन का लक्ष्य 39 फीसदी बढ़ाकर रिकॉर्ड 1.05 करोड़ टन कर दिया है। पिछले साल खरीफ के मौसम में गंभीर सूखा पडऩे के कारण उत्पादन में कमी आई थी लेकिन इस बार अच्छे मौसम को देखते हुए खाद्यान्न उत्पादन का बढ़ा दिया गया है। पिछले साल 89.7 लाख टन खाद्यान्न उत्पादन का लक्ष्य था लेकिन वास्तविक उत्पादन 76.30 लाख टन रहा क्योंकि राज्य की 149 तहसीलों में से 96 को सूखाग्रस्त घोषित किया गया था। उप निदेशक (कृषि) आर के चंद्रवंशी ने कहा, 'पिछले साल कम उत्पादन के बाद इस साल खाद्यान्न के उत्पादन में उल्लेखनीय वृद्घि दिख रही है और बढ़ा लक्ष्य पिछले साल के आधार पर ही तय किया गया है।'